Document ID: 32013R0195

UREDBA KOMISIJE (EU) št. 195/2013
z dne 7. marca 2013
o spremembi Direktive 2007/46/ES Evropskega parlamenta in Sveta in Uredbe Komisije (ES) št. 692/2008 glede inovativnih tehnologij za zmanjšanje emisij CO2 iz lahkih potniških in gospodarskih vozil
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (1) ter zlasti člena 4(4), člena 5(3) in člena 8 Uredbe,
ob upoštevanju Direktive 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (2) ter zlasti člena 39(2) Direktive,
ob upoštevanju naslednjega:
(1)
Komisija je z Uredbo (EU) št. 171/2013 (3) spremenila Direktivo 2007/46/ES in Uredbo Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (4) glede inovativnih tehnologij za zmanjšanje emisij CO2 iz lahkih potniških in gospodarskih vozil. Navedena uredba je spremenila vzorce ustreznih dokumentov, ki se uporabljajo za homologacijo. Zato je treba zagotoviti, da imajo države članice na voljo dovolj časa za prilagoditev ustreznih obrazcev. Zaradi pravne varnosti in jasnosti je Uredbo (ES) št. 171/2013 primerno nadomestiti.
(2)
Uredba (ES) št. 715/2007 določa skupne tehnične zahteve za homologacijo motornih vozil in nadomestnih delov glede na njihove emisije, določa pa tudi pravila za skladnost v uporabi, trajnost naprav za uravnavanje onesnaževanja, vgrajene sisteme za diagnostiko na vozilu (OBD), merjenje porabe goriva ter dostop do informacij o popravilu in vzdrževanju vozil.
(3)
Uredba (ES) št. 692/2008 določa upravne določbe za preverjanje skladnosti vozil glede emisij CO2 ter zahteve za merjenje emisij CO2 in porabo goriva takih vozil.
(4)
Uredba (ES) št. 443/2009 Evropskega parlamenta in Sveta (5) kot del celostnega pristopa Unije za zmanjšanje emisij CO2 iz lahkih tovornih vozil določa standarde emisijskih vrednosti za nove osebne avtomobile, Izvedbena uredba Komisije (EU) št. 725/2011 (6) pa določa postopek za odobritev in certificiranje inovativnih tehnologij za zmanjšanje emisij CO2 iz novih osebnih avtomobilov.
(5)
Da bi pri izračunu ciljne vrednosti emisij CO2 posameznega proizvajalca v skladu s členom 12(1) Uredbe (ES) št. 443/2009 upoštevali prihranek CO2, dosežen z uporabo inovativnih tehnologij, in da bi zagotovili učinkovito spremljanje posebnih prihrankov pri posameznih vozilih, bi bilo treba vozila z vgrajenimi ekološkimi inovacijami certificirati v okviru homologacije vozila in skupni prihranek vnesti v certifikat o skladnosti.
(6)
V ta namen je treba homologacijskim organom predložiti ustrezne podatke za certificiranje vozil z vgrajenimi ekološkimi inovacijami, prihranke CO2 zaradi ekoloških inovacij pa vključiti med reprezentativne informacije o določenem tipu, varianti ali izvedenki vozila.
(7)
Zato je treba spremeniti vzorce ustreznih dokumentov, ki se uporabljajo za homologacijo.
(8)
Uredba (ES) št. 715/2007 in Uredba (ES) št. 595/2009 Evropskega parlamenta in Sveta z dne 18. junija 2009 o homologaciji motornih vozil in motorjev glede na emisije iz težkih vozil (Euro VI) in o dostopu do informacij o popravilu in vzdrževanju vozil ter o spremembi Uredbe (ES) št. 715/2007 in Direktive 2007/46/ES ter o razveljavitvi direktiv 80/1269/EGS, 2005/55/ES in 2005/78/ES (7) sta določili nove zahteve glede informacij o preskušanju emisij onesnaževal. Zato bi bilo treba potrebne informacije vključiti v sistem, vzpostavljen z Direktivo 2007/46/ES.
(9)
Direktivo 2007/46/ES in Uredbo (ES) št. 692/2008 bi zato bilo treba ustrezno spremeniti.
(10)
Ukrepi, predvideni s to uredbo, so v skladu z mnenjem Tehničnega odbora za motorna vozila -
SPREJELA NASLEDNJO UREDBO:
Člen 1
1. Prilogi I in IX k Direktivi 2007/46/ES se spremenita v skladu s Prilogo I k tej uredbi.
2. Priloga VIII k Direktivi 2007/46/ES se nadomesti z besedilom iz Priloge II k tej uredbi.
Člen 2
Prilogi I in XII k Uredbi (ES) št. 692/2008 se spremenita v skladu s Prilogo III k tej uredbi.
Člen 3
Uredba (EU) št. 171/2013 se razveljavi.
Člen 4
Ta uredba začne veljati dvajseti dan po objavi v Uradnem listu Evropske unije.
Uporablja se od 1. julija 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. marca 2013

Labels: 12
7
8
20